5
نجٛغٜىٰ رِمْطِنْکِ مٛوطٛنْ
1 اَلْمَسِيحُ رِمْطِنِيعٜنْ نغَمْ تٛع نغَطٜنْ جٛنْدٜ بٛ مَشُّٻٜ؞ نغَمْ نٛنْ، ندَرٜىٰ بٛطُّمْ تٛع اٛنْ ڤُطُّتُ شٛعّٛوطٛنْ ندٜرْ مَشُّنغَاکُ؞
2 نَنٜىٰ کٛ مبِعَيْمِ!‏ مِنْ بُلُسْ، اٜ مِ وِعَعٛنْ، تٛ اٛنْ اَلِي اٛنْ نَادَامَ، اَلْمَسِيحُ وَرْتَيْ وَلَا کٛ نَفِ تٛ مٛوطٛنْ وٛنْ طٛنْ؞ 3 اٜ مِ فُطِّتَ اٜ مِ وِعَ کٛو مٛيٜ جَٻُطٛ نَادَا، دٛولٜ اٛ تٛکَّ فُو کٛ اَتَّوْرَ وِعِ؞ 4 اٛنٛنْ غِطُٻٜ وَرْتُکِ اَادِلِعٜنْ نغَمْ تٛکُّکِ اَتَّوْرَ، اٛنْ شٜنْدِرِي اٜ اَلْمَسِيحُ، اٛنْ شٜنْدِرِي اٜ شَاحُ اَللَّه؞ 5 اٜنْ تَبِّتِنِي دَغَ تٛ رُوحُ اَللَّه، اٛ جَٻَيْعٜنْ اٜنْ اَادِلِعٜنْ نغَمْ اٜنْ کٛولَکٜ اَلْمَسِيحُ؞ اٜنْ کَاٻِي يِيکِطُمْ؞ 6 نغَمْ تٛ اٜنْ شُمْڤٛوتِرَ اٜ يٜىٰسُ اَلْمَسِيحُ، نَادٜىٰکِ اٜ شِيَ نَادٜىٰکِ فُو وَلَا کٛ نَفِ؞ اَمَّا کٛ ٻُرِ وٛنِ حٛولَاکِ اَلْمَسِيحُ؞ کٛ حٛلَّتَ اٜنْ کٛولِمٛ وٛنِ نغِطٜنْ يِمْٻٜ اٜ اَللَّه؞
7 ندٜنّٛ اٛنْ ݧَمْرَ يٜىٰسٛ بٛطُّمْ!‏ مٛيٜ حَطِعٛنْ تٛکُّکِ غٛونغَ؟ 8 نَاع اَللَّه نٛدُّطٛعٛنْ حَطِعٛنْ؞ 9 نٛنْ نٛ طُمْ وِعَتَ، ‏«‏پُوفِنِرْطُمْ سٜطَّ ٻُوتِنْتَ شٛنْدِ بُرٛودِ فُو؞»‏ 10 نغَمْ مِ حٛولَکٜ جٛومِرَاوٛ، مِ تَبِّتِنِي اٛنْ تٛکَّتَا وٛنْغٛلْ لَاوٛلْ فٜىٰرٛوتِرْنغٛلْ اٜ نغٛلْ اَمْ؞ ندٜنْ اٛنْ طٛنْ نٜطّٛ مَجِّنَيْطٛعٛنْ، کٛو اٛ مٛيٜ، اَللَّه تٛرَّيْمٛ؞
11 اٛنٛنْ بَنْدِرَاٻٜ اَمْ، تٛ حَا جٛونِ اٜ مِ وَعَجِنَ وِيکِ دٛولٜ يِمْٻٜ نَادٜىٰ، نغَمْ طُمٜ حَا جٛونِ اٜ طُمْ تٛرَّيَمْ؟ دَا اٜ مِ وَعَجِنَ دٛوْ طُمْ نَادَ، دَا وَعَجِنْکِ اَمْ دٛوْ مَيْدٜ اَلْمَسِيحُ دٛوْ غَافَانغَلْ فٛوطَتَا شَطُّمْ؞ 12 دَا طُمْ وِعَ ٻٜنْ طٛنْ يِمْٻٜ مَجِّنٛوٻٜعٛنْ ٻٜ تَڤَّ کٛعٜ مَٻّٜ!‏
13 اٛنٛنْ بَنْدِرَاٻٜ اَمْ، اٛنْ نٛدَّ نغَمْ نغَرْتٛنْ رِمْطِنَاٻٜ؞ اَمَّا تٛع اٛنْ کُوتِرْ رِمْطِنْکِ مٛوطٛنْ وَرْتَ لَاوٛلْ وَطُکِ کٛ سُونٛ ٻَلِّ مٛوطٛنْ نغِطِ؞ سٜيْ نِ مبَلِّندِرٛنْ ندٜرْ يِدّٜ؞ 14 نغَمْ فُو اَتَّوْرَ حٜىٰوِي دٛوْ وٛلْدٜ غٛعٛ، وَاتٛ، ‏«‏يِطُ بَنْدِرَاوٛ مَاطَ نٛ نغِطِرْطَا حٛورٜ مَاطَ؞»‏ 15 اَمَّا تٛ اٛنْ کَلِّندِرَ اٛنْ تٛرِّندِرَ بٛ مَرْلٜ لَدّٜ، ڤَامٜىٰ تٛع کَلْکِندِرٛنْ؞
فٜىٰرٛوتِرٛلْ حَکُّندٜ رُوحُ اَللَّه اٜ نغِکُّ نٜطّٛ
16 کٛ مبِعَيْمِ وٛنِ، نغَطٜىٰ جٛنْدٜ مٛوطٛنْ نٛ رُوحُ اَللَّه حٛلِّرِعٛنْ، ندٜنْ اٛنْ نغَطَتَا کٛ سُونٛوجِ ٻَلِّ مٛوطٛنْ نغِطِ؞ 17 نغَمْ کٛ ٻَلِّ مٜىٰطٜنْ نغِطِ اٜ وَݧَ کٛ رُوحُ اَللَّه يِطِ، نٛنْ مَا کٛ رُوحُ اَللَّه يِطِ اٜ وَݧَ کٛ ٻَلِّ مٜىٰطٜنْ نغِطِ؞ فِي طِطُمْ طُعُمْ اٜ طُمْ وَݧْوَݧْتِرَ؞ کَنْجُمْ وَطِ اٛنْ مبَاوَتَا وَطُکِ کٛ نغِطّٛنْ وَطُکِ؞ 18 اَمَّا تٛ اٛنْ نغَطَ کٛ رُوحُ اَللَّه وِعِعٛنْ نغَطٛنْ، اٛنْ نغَلَا لٜيْ لَامُ اَتَّوْرَ؞
19 کٛ ٻَنْدُ نٜطّٛ يِطِ وَطُکِ، اٜ نجَيْرِ طُمْ وٛنِ:‏ اٜ وٛودِ وَطُکِ نجٜىٰنُ، اٜ وَطُکِ کُوطٜ نٜفْنِيطٜ، اٜ وَطُکِ کٛ سٜمْتِنِي، 20 اٜ مَوْنِنْکِ غُنْکِيجِ، اٜ حُوتِرْکِ بَوْطٜ غِنِّ، اٜ وَݧْوَݧْتِرْکِ، اٜ حَوْرٜ، اٜ يِطُکِ کٛ جٜيَايِ، اٜ مٛنُّکِ، اٜ يِدّٜ حٛورٜ، اٜ يٜدّٛوتِرْکِ، اٜ وَدُّکِ سٜنْدِرْکِ، 21 اٜ لَوْلِيرُ، اٜ يِلْتَاکِ، اٜ يَرْکِ نجَرُ يِلْتٛو حَا وَطَ کٛ حَلِّ، اٜ وَطُکِ غٛطّٜ کُوطٜ اِرِ طٜعٜ؞ اٜ مِ وِعَعٛنْ نٛنْ نٛ مبِيمِعٛنْ ندٜنّٛ، کُوٛوٻٜ اِرِ کُوطٜ طٜعٜ ٻٜ کٜٻَتَا نَتُّکِ لَامُ اَللَّه؞
22 اَمَّا رُوحُ اَللَّه اٜ وَدَّ يِدّٜ، اٜ وٜلْوٜلٛ، اٜ جٛنْدٜ جَمْ، اٜ مُݧَلْ، اٜ يُرْمٜىٰندٜ، اٜ نغِکُّ بٛطُّمْ، اٜ وَطُکِ غٛونغَ، 23 اٜ لٜيْنُکِ حٛورٜ، اٜ سُرُکِ حٛورٜ؞ وَلَا دٛوکَ غَݧُطُمْ کُوطٜ طٜعٜ؞ 24 يِمْٻٜ ٻٜ يٜىٰسُ اَلْمَسِيحُ جٜيِ، ٻٜ مبَرِي کُوطٜ کَلُّطٜ طٜ ٻَنْدُ اٜ فُو سُونٛوجِ مَيْرُ دٛوْ غَافَانغَلْ، وَاتٛ ٻٜ شٜنْدِرِي اٜ مَاجُمْ؞ 25 ندٜ رُوحُ اَللَّه حٛکِّعٜنْ يٛنْکِ، اٜنْ نغَطُ جٛنْدٜ نٛ طُمْ حٛلِّرِعٜنْ؞ 26 تٛع اٜنْ نغَرْتُ ٻٜ مَنْغُ حٛورٜ، کٛو اُمِّنِندِرٜنْ حَکِّيلٛ، کٛو لَوْلِندِرٜنْ؞